Siyasa-da-malanta: Wani malami ya bukaci a ja kunnen Sheikh Kabiru Gombe ▷ Legit.ng
Siyasa-da-malanta: Wani malami ya bukaci a ja kunnen Sheikh Kabiru Gombe
6 months ago 8989 views by Mustapha Saddiq
Wani babban malami da kuma ke zaman Sakataren Kungiyar ‘Tijjaniyya International Islamic Brotherhood’ ta duniya, Malam Muhammad Garba Binkola ya nemi kungiyar Izala ta kwabi Shaikh Kabiru Gombe akan irin kalamansa akan batun zabar Buhari.
Malam Muhammad Garba wanda ke zama a garin Kaduna ya yi wannan Kira ne a cikin wata sanarwa da ya raba wa manema labarai a Kaduna cikin makon nan. Inda ya bayyana cewa bai kamata Kabir Gombe, wanda shi ne Sakataren Izala ta kasa ya rika furta kalamai da nufin ba ta ‘yan Darikar Tijjaniyar ba.
KU KARANTA: Wanda musulmi ya kamata su zaba - Wani malamin adddini
Legit.ng Hausa Shaihin Malamin ya ce su ‘yan Tijjaniya ba a sansu da neman tashin hankali ‎ba, don haka ne ma ya sa ya bukaci shugabannin Izalar da su dauki mataki.
Ya ce, “Mu masu dogaro ne da kanmu ba dan wani ya sammans ba. Muna kuma yin ikilasi domin Allah da kuma ma’aiki Manzon Allah.
Wannan furuci na Kabiru Gombe bai dace ba domin yanzu akwai Muruden mu dake sama da ni su suka aikomin da wannan labari domin in gani in kuma ji abin da shi Kabiru Gomben ya ce.
A 'yan kwanakin nan dai shigar malamai harkokin siyasa a kasar nan tsamo-tsamo ya hairfar da rarrabuwar kawunan al'umma musamman ma mabiyan su yayin da kuma ake ta bayyana ra'ayoyi mabanbanta game da dacewar hakan.
13 minutes ago 209 views
Yanzu Yanzu: Yan sa'o'i kafin zabe, Boko Haram sun kai hari jihar Yobe